इतिहास क्या खुद को दोहराता है, यह तो अभी देखा जाना बाकी है, लेकिन कभी-कभी फुसफुसाकर आने वाले खतरे से जरूर आगाह करता है. सर्वोच्च न्यायालय का अब संदेश स्पष्ट हैः इतिहास की चेतावनियों पर गौर करें. 29 अगस्त को सुप्रीम कोर्ट के आदेश के बाद हमने एक वृहत परिदृश्य को ध्यान में रखकर ताज महल परिसर के एक सचित्र भ्रमण की तैयारी कीः यानी हम ताज की सैर को पहुंचे लेकिन रोजाना आने वाले आज के किसी दर्शक की तरह नहीं, बल्कि इस कल्पना के साथ कि 17वीं शताब्दी में कोई मेहमान यहां आया होगा तो उसे पूरा ताज परिसर कैसा दिखता होगा.